Človek cepranský

Človek cepranský alebo človek čepránsky () je možný druh človeka (Homo). Je tvorený len nálezom lebky so značkou Ceprano 1 (hoci Schwartz a Tattersall 2005 – zrejme ako jediní – do druhu pridávajú ešte africký nález z lokality Daka/Bouri).

Nález, nálezisko a opis 
Ceprano je nálezisko v záreze diaľnice  juhovýchodne od Ríma v Taliansku, pri meste Ceprano. Lebku objavili  robotníci stavby a Italo Biddittu v marci 1994. Nález prvýkrát opísali Ascenzi et al. 1996. Nález je uložený v Soprintendenza Archeologica del Lazio. Prvý opis nálezu ho zaradil pod Homo erectus. Mallegni et al. 2003 nález ako prví zaradili do samostatného druhu Homo cepranensis.

Charakteristika 
Ide o dobre zachovanú kalváriu (t. j. neúplnú lebku) muža. Podľa Thurzo 1998 Napriek mohutnému nadočnicovému valu nemá mediosagitálny kýl, pričom je gracilnejšia a má väčšiu kapacitu ako v prípade človeka vzpriameného. Na lebke sa nachádzajú aj dve patologické zmeny – vrodená malformácia dutiny ľavého krídla klinovej kosti (sinus sphenoidalis) a vyhojená depresná zlomemina na pravej strane nadočnicového valu (torus supraorbitalis). Viacerí autori už od 90. rokov konštatovali, že sa podobá nálezu z Bilzingslebenu, Petralony či Kabwe, ktoré sú pripisované druhu Homo heidelbergensis.

Zaradenie v systéme 
Možné zaradenia sú:
samostatný druh Homo cepranensis (Mallegni et al. 2003 a ďalší)
Homo heidelbergensis (Mounier 2011, Manzi 2011, Schrenk 2008, Bruner a Manzi 2005, 2007, Тhurzo 1998, Foley a Lahr 1997)
Homo rhodesiensis v širšom zmysle (Cambridge Dictionary 2005).
Homo antecessor/Homo cf. antecessor (príp. Homo mauritanicus v širšom zmysle) (Thurzo 2010, Delson a Baab 2007 – oba zdroje dodávajú, že len "možno", Manzi et al. 2001)
Homo erectus  (v užšom zmysle) (Cameron a Groves 2004, Delson 2002, Stringer 2002, Rightmire 1998, Klein 1999 – často texty dodávajú, že je nález takto zaradený len "možno")
Homo erectus v širšom zmysle (Vančata 2007, McKee 2005)
"neskorý" Homo erectus (Clarke 2000, Ascenzi et al. 1996)
Homo sp. (indet.) (Klein 1999, Wood 2011)

Zaradenie pod Homo heidelbergensis je výrazne podporované jednak dôkladnou štúdiou Mounier 2011 a jednak novým datovaním nálezu okolo 400 000 BP, ktoré jednoznačne spadá do obdobia druhu Homo heidelbergensis. Na druhej strane Clarke 2000 dôkladne zdôvodnil zaradenie pod druh Homo erectus.

Datovanie 
Datovania udávané v literatúre sú:
Nové datovania:
430 000 – 385 000 (Manzi et al. 2010, podobne Wood 2011 uvádza "okolo 400 000")
580 000 – 350 000, presnejšie asi okolo 450 000 (Muttoni et al. 2009)

Staré (nesprávne) datovania:
900 000 – 800 000 (Thurzo 2010, 1998, McKee 2005, Ascenzi et al. 1996)
700 000 rokov (Wolpoff 1999, Klein 1999)

Referencie 

Mounier et al. (2011): The Stem Species of Our Species: A Place for the Archaic Human Cranium from Ceprano, Italy 
Manzi, G. (2011): Before the Emergence of Homo sapiens: Overview on the Early-to-Middle Pleistocene Fossil Record (with a Proposal about Homo heidelbergensis at the subspecific level) 
Manzi G, Magri D, Milli S, Palombo MR, Margari V, et al. (2010): The new chronology of the Ceprano calvarium (Italy). J Hum Evol 59: 580 – 585.
Muttoni, Giovanni; Scardia, Giancarlo; Kent, Dennis V.; Swisher, Carl C.; Manzi, Giorgio (2009): "Pleistocene magnetochronology of early hominin sites at Ceprano and Fontana Ranuccio, Italy". Earth Planet. Sci. Lett. 286 (Early online): 255.
Mallegni F, Carnieri E, Bisconti M, Tartarelli G, Ricci S, et al. (2003) Homo cepranensis sp. nov. and the evolution of African-European Middle Pleistocene hominids. C R Palevol 2: 153 – 159
Manzi G, Mallegni F, Ascenzi A (2001): A cranium for the earliest Europeans: Phylogenetic position of the hominid from Ceprano, Italy. Proc Natl Acad Sci U S A 98: 10011–10016.
Clarke RJ (2000): A corrected reconstruction and interpretation of the Homo erectus calvaria from Ceprano, Italy. J Hum Evol 39: 433 – 442.
Ascenzi A, Biddittu I, Cassoli PF, Segre AG, Segre-Naldini E (1996): A calvarium of late Homo erectus from Ceprano, Italy. J Hum Evol 31: 429 – 423.
Bruner E, Manzi G (2005): CT-based description and phyletic evaluation of the archaic human calvarium from Ceprano, Italy. Anat Rec A Discov Mol Cell Evol Biol 285A: 643 – 657.
Bruner E, Manzi G (2007): Landmark-Based Shape Analysis of the Archaic Homo Calvarium from Ceprano (Italy). Am J Phys Anthropol 132: 355 – 366.
Foley, R., Lahr, M. M.: Mode 3 Technologies and the Evolution of Modern Humans, 1997
Wood, B.: Wiley-Blackwell Encyclopedia of Human Evolution, 2011
Mai, L. L. et al.: The Cambridge Dictionary of Human Biology and Evolution, 2005
Schrenk, F.: Die Frühzeit des Menschen, 5. vydanie, 2008
Schwartz, J. H., Tattersall, I.: The Human fossil record IV, 2005
 
Thurzo, M.: Evolúcia človeka, 1998
Delson a Baab: Fossil humans in: McGraw-Hill Encyclopedia of Science & Technology/Access Science 2007 
Delson: Fossil humans in: McGraw-Hill Encyclopedia of Science & Technology, 2002
Stringer, Ch.: Modern human origins: progress and prospects, 2002
Rightmire: Human evolution in the Middle Pleistocene – The role of Homo heidelbergensis, 1998
Klein, R.: Human Career, 1999
Wolpoff: Paleoanthropology, 1999
McKee et al.: Understanding Human Evolution, 2005
Vančata, V.: Paleoantropologie a evoluční antropologie, 2007
David W. Cameron, Colin P. Groves: Bones, stones, and molecules: "out of Africa" and human origins, 2004

Homo